Diari Oficial de la Generalitat Valenciana


Sumari del DOGV 2460, del 01-03-1995 (1995/833993)

ACORD de 21 de febrer de 1995, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Segorbe.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   2460

Data del DOGV
:   01-03-1995

Secció del DOGV
:   ALTRES DISPOSICIONS

Número del document
:   1995/833993


Data del document
:   21-02-1995

Organisme emissor
:   Conselleria d'Administració Pública

Tipus de document
:   Acord

ACORD de 21 de febrer de 1995, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Segorbe.   
El Govern Valencià, en la reunió del dia 21 de febrer de 1995, adoptà l'acord següent:  
L'Ajuntament de Segorbe, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'urbanització del carrer Benaguacil.  
Aquesta declaració d'urgent ocupació es justifica en la necessitat de proporcionar com més aviat millor una via d'accés alternativa al Centre Sanitari Comarcal de l'Alt Palància, obra executada per la Generalitat Valenciana i en fase avançada de construcció.  
Sotmès l'expedient a informació pública i efectuada la notificació individualitzada als afectats, aquests han presentat al·legacions que van ser desestimades pel ple de la corporació en sessió del dia 4 d'octubre de 1994.  
El tràmit del procediment es va fer d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA:  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Segorbe per a l'execució del projecte d'urbanització del carrer Benaguacil.  
Bé afectat  
Propietàries: hereves del Sr. Pedro Vallés Marín (la Sra. Teresa Royo Llora i la Sra. Teresa del Carmen Vallés Royo).  
Ubicació: carrer Benaguacil, cantó Valentín Galarza.  
Superfície afectada: 87 m2.  
Límits: nord, carrer Valentín Galarza; sud, carrer Benaguacil; est, hereves del Sr. Pedro Vallés Marín (resta de la finca matriu); i oest, carrer Benaguacil.  
Estat jurídic: en propietat del Sr. Pedro Vallés Marín. Adquirida per compra. Inscrita en el Registre de la Propietat de Segorbe, finca número 5906, tom 67, llibre 29, lliure de càrregues.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit, davant l'Ajuntament de Segorbe, al·legacions a l'efecte de corregir les possibles errades que s'hagen produït en relacionar els béns afectats per la urgent ocupació.  
Contra aquest acord, que posa fi a la via administrativa, és procedent interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 21 de febrer de 1995  
El conseller secretari del Govern Valencià,  
LUIS BERENGUER FUSTER